สอบถามครับคุณ ผมไปตรวจเลือดมา ผลออกมาเป็น บวก ก่อนหน้านั้นประมาณ 2 เดือนก่อน ผมไปเที่ยวแล้วผมพลาดเอง เมาด้วย แต่ก่อนจะมาตรวจ ผมมีอาการ ถ่ายเหลว ปวดเมื่อยกล้ามเนื้อ มีไข้ตลอด เดี๋ยวร้อน เดี๋ยวหนาว จากนั้น ผมมีอาการนอนไม่หลับ กระสับกระส่าย ไม่หลับเลยทั้งคืนยันสว่างตลอด 5 วัน ถึงนอนได้ก็ไม่เกิน 1 ชม.แล้วไม่หลับอีกเลย ตาแข็ง และไม่ขับถ่ายเลย ท้องอืด เรอออกมาตลอด ตดด้วย แต่ไม่ปวดอุจจาระ พยายามเบ่งแล้ว ไม่ออก ตอนนี้ปวดหลังด้วย ตอนนี้เจ็บใต้ชายโครงขวาเวลากดหรือคลำ แล้วก็ปัสสาวะสีเหมือนน้ำเปล่าเลย สีใส หายใจยาก ปวดหัว มีไข้ต่ำๆตลอด สรุป ผมเป็นเอดส์ ระยะสุดท้ายแล้วใช่ไหมครับ อ้อ ลืมบอก ก่อนติดเชื้อ ผมมีโรคประจำตัวคือ เบาหวาน มีผลทำให้เชื่อแพร่กระจายเร็วไหมครับ หรือ ทำให้มีภาวะแทรกซ้อนเร็วขึ้นไหมครับ ขอบครับ
สวัสดีค่ะ อาการท้องอืด ถ่ายอุจจาระไม่ออกนั้น อาจจะเป็นภาวะท้องผูกจากการดื่มน้ำน้อย การรับประทานอาหารที่มีกากใยน้อยจนเกินไป สาเหตุอื่นๆเช่น ท้องอืดจากชนิดของอาหารที่รับประทาน หรือปริมาณที่กินมากเกินไป โรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก มีภาวะไทรอยด์ต่ำ มีการอุดตันภายในลำไส้ใหญ่หรือทวารหนัก เช่น มีเนื้องอกหรือมะเร็งของลำไส้ใหญ่ เป็นต้นซึ่งคิดถึงว่าจะเกี่ยวกับโรค HIV ตอนนี้ได้น้อยค่ะ โดยถ้าเข้าสู่ระยะเอดส์ คือระยะที่ภูมิคุ้มกันบกพร่องไปมากแล้ว อาจจะติดเชื้อฉวยโอกาสต่างๆที่สำคัญเช่น วัณโรค ปอดติดเชื้อบ่อยๆ เชื้อราลามไปหลายบริเวณ เป็นต้น การเป็นเบาหวานไม่น่าจะทำให้โรคลุกลามเร็วขึ้น หากกินยาต้านไวรัสอย่างสม่ำเสมอค่ะในเบื้องต้นรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 8 แก้วหรือ 1-2 ลิตร หยุดยาที่ไม่จำเป็นทุกชนิด และออกกำลังกายสม่ำเสมอ